Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: mutató év végi értékét. A számításhoz az általános szerzõdési feltételekrõl szóló 47/1997. (III. 12.) Korm. rendelet
Paragraph Index: 641

7.A ESZKÖZÖK – ÁTLAGÁLLOMÁNYOK A jelentés kitöltése A tábla az összevont mérleg szerinti szerkezetben tartalmazza az eszközöket, bruttó értéken forint, euró, egyéb deviza bontásban kimutatva. Az eszközoldali értékvesztés-állományokat (a Felügyeleti mérleghez hasonlóan) negatív elõjellel kell feltüntetni. Az értékelési különbözettel összevont állományokat elõjel helyesen kell beírni. A fel nem tüntetett (nem konkretizált) eszközöket, illetve forrásokat a tartalmuknak megfelelõ részletezõ sorokban kell szerepeltetni. Aktív idõbeli elhatárolások és egyéb aktív elszámolások, és egyéb eszközök sorban kell szerepeltetni a származékos ügyletek pozitív értékelési különbözetét is. Az egyes mérlegsorokra az idõszak napi állományok alapján számított átlagállományát kell megadni. Azok a bankok, amelyeknek az informatikai rendszere napi zárásra nem képes, választhatják a heti egyszeri zárás alapján történõ átlagolást. A heti átlagolás esetében a negyedév minden szerdájának záró állományai alapján kell az átlagállományt kiszámítani.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes